LTD121C30S, Toshiba Matsushita LTD121C30S LCD-paneelverspreider | LCDs-Display.com
LCDs-Display.com is 'n spesialiteitsverskaffer van Toshiba Matsushita LTD121C30S.
Toshiba Matsushita LTD121C30S is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die Toshiba Matsushita LTD121C30S-pdf datasheet of gedetailleerde spesifikasies van die Toshiba Matsushita LTD121C30S of ander Toshiba Matsushita LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van Toshiba Matsushita LTD121C30S verspreider by LCDs-Display.com. E-pos ons: info@LCDs-Display.com
Verwante model vir "LTD121C30S"
Verwante sleutelwoorde vir "LTD121C30S" Hoekom moet jy saam met jou kind lees? – Schink
Hoekom moet jy saam met…
Kom ons kyk ‘n bietjie na die belangrikheid daarvan om saam met jou kind te lees.
Wanneer is die beste tyd?
Behalwe vir slaaptyd stories voordat hulle bed toe gaan, kan dit ook gedoen word wanneer julle in die middag by die huis kom. Kiddies is gewoonlik dan bietjie aktief na ‘n besige dag by hul skooltjie, waar hulle heeldag gestimuleer word met allerhande aktiwiteite. En dan praat ons nie van ma wat ook moeg van die werk af kom nie. Dit kan ‘n halfuur van gefokusde tyd saam met jou kind wees, met dalk ‘n lekker koffietjie “on the side”, en met ‘n lekker storieboek vir jou kleinding. Dit sal hulle veilig en belangrik laat voel, en ‘n bietjie persoonlike tyd word geskep deur net aan hulle aandag te gee vir dié tydjie, asook fisiese kontak en lekker ontspanning vir ma en kind voordat daar met die res van die aand se aktiwiteite begin word. Dit bevorder dus sommer ook die “bonding” proses met jou kind.
Skep ‘n gesonde roetine en opgewondenheid
Hierdeur skep jy automaties ‘n gesonde roetine vir jou kind, wat hulle ook opgewonde sal maak en hulle sal laat uitsien na ‘n kort bederf-tydjie saam met mamma of pappa en ‘n storieboek wanneer hulle by die huis kom. Ons verval so maklik in die gewoonte om die televisie aan te skakel om gou vir kleinding vir ‘n rukkie besig te hou, terwyl julle met ‘n halfuur ekstra storietyd sommer almal lekker kan ontspan en asem kan skep na ‘n lang dag. Dit klink baie gevra maar, probeer dit minstens vir ‘n volle week en sien vir jouself.
Verbeter hul woordeskat
Wanneer jy vir slegs 15 minute per dag saam met jou kind lees, stel jy hulle bloot aan 1 miljoen nuwe woorde per jaar. Hulle leer dus vinniger en hulle bou blitsvinnig ‘n goeie woordeskat op, wat tot voordeel kan wees wanneer hulle groot skool toe gaan. Kinders luister aandagtig, veral na mamma of pappa, vir nuwe woorde en optredes, so hoeveel beter kan dit nie wees as jy ‘n kort tydjie met intensie met hulle spandeer nie.
“Wanneer jy vir slegs 15 minute per dag saam met jou kind lees,
stel jy hulle bloot aan 1 miljoen nuwe woorde per jaar. “
Maak dit maklik vir jou kind om die boek te verstaan
Om saam met jou kind te lees, stel jou in staat om hom/haar te help om woorde korrek uit te spreek, wat hulle weer sal help om die woorde makliker uit te ken. Jy kan hulle ook help deur moeiliker woorde se betekenis aan hulle te verduidelik terwyl julle lees. Jy kan ook vir jou kind vragies vra en kommentaar lewer terwyl julle lees, soos byvoorbeeld : “hoe het die karaktertjie gevoel toe…”, of “wat dink jy was die probleem in die storie?” Hulle kan dus ook leer om emosies uit te ken en dus ook ‘n beter begrip hê om situasies te hanteer. So, verduidelik vir hulle “die mannetjie is nou kwaai”, of “hulle lag lekker saam”, of “kyk, hulle help mekaar”.
Kweek ‘n liefde vir lees en vir boeke
Terwyl julle lees, kan jy jou kind toelaat om die boek vas te hou, om self die blaaie om te blaai, en sommer na die tyd wanneer julle klaar gelees het, vir jou die storie in hul eie weergawe te vertel. Onthou net, geniet hierdie tyd en laat dit spontaan gebeur. Dit is dan ook belangrik om hardop te lees, sodat jou kind se gehoorsintuie en konsentrasie gestimuleer word, en dat hulle kan luister na wat jy lees. En al is jy dalk al ‘n bietjie moeg om partykeer dieselfde boek te lees, is dit ook belangrik om jou kind toe te laat om so nou en dan self ‘n storieboek uit te kies. As dit ‘n storie is waarvan hulle baie hou en wat hulle baie opgewonde maak, gaan dit verseker ‘n liefde vir lees en vir boeke kweek.
Verbeter hul verbeelding en geheue
Begin met die boek deur ‘n voorspelling te maak soos “wat dink jy gaan in die storie gebeur?” Dit sal hulle verbeelding verseker aan die gang kry, en dalk word ‘n heel nuwe storie ook nog gebore! Vra ook vir jou kind om ‘n konneksie te maak deur vir hom/haar te vra of die storie hom/haar herinner aan ‘n vorige boek wat hulle gelees het, of ‘n gebeurtenis in hul lewe, of ‘n fliek. Hul geheue sal getoets word, en jy kan sommer ook vasstel hoeveel jou kind gekonsentreer, inligting ingeneem en verwerk het.
Jy kan ook vir ‘n groter kind vra om die gebeure in die storie in die regte volgorde vir jou te vertel. Dit kan baie interessant raak en ook pret veroorsaak, en natuurlik weereens hul geheue toets, en in die proses gaan jy jou kind ook baie beter leer ken.
Hoe gereeld lees jy saam met jou kind? Watse tips het jy oor saam lees wat jy met ons kan deel?
Ons sien uit om julle kommentaar te lees.
Mag julle ‘n lekker saamlees-week geniet!
Category: Schink PublishingBy Marianne Strampe September 13, 2018 Leave a comment
PreviousPrevious post:Hoekom jou kind ook alleen moet lees?NextNext post:Hoe om ‘n liefde vir lees te skep by jou kind